২০১৩ বাংলাদেশ ক্রিকেট দলের জিম্বাবুয়ে সফর
বাংলাদেশ ক্রিকেট দল এই সফরে দুটি টেস্ট, তিনটি ওয়ানডে ও দুটি টি-টুয়েন্টি ম্যাচ খেলে। হারারে স্পোর্টস ক্লাবে ১৭ এপ্রিল অনুষ্ঠিত প্রথম টেস্ট দিয়েই শুরু হয় বাংলাদেশের সফর। দুই ম্যাচের টেস্ট সিরিজ ১-১ এ ড্র হয়। ৩ ম্যাচের ওডিআই সিরিজে বাংলাদেশ প্রথম ম্যাচ জিতলেও পরের দুইটি ম্যাচ জিতে জিম্বাবুয়ে ২-১ ওডিআই সিরিজ জয় করে নেয়। এছাড়া টি২০আই সিরিজও ১-১ এ ড্র হয়।